Items per datum gefilter: Julie 2018
Woensdag 25 Julie 2018 20:09
Woensdag 25 Julie 2018 08:25
Vrydag 20 Julie 2018 13:48
Verlede week se top- drie politiekkorrekthede:
Scarlett Johansson word uit die rolverdeling van 'n film verwyder, omdat slegs 'n transgenderpersoon kennelik die rol van 'n transgenderpersoon mag vertolk.
'n Klomp internetvroue speel die seksismetroef toe die Nadal-Djokovic-semifinaal noodgedwonge oorloop na die Saterdag en geskeduleer word vir 'n uur voor die vrouefinaal.
Ter plaatse lyk dit asof ons voortaan nie meer van die Zulu's/Zoeloes mag praat nie, maar eerder van die amaZulu/AmaZulu. Só blyk dit in ieder geval op SABC News se webwerf.
Dit is oor laasgenoemde wat ek dit vandeesweek wil hê.
Taalkundefees in Kaapstad
Dinsdag 10 Julie 2018 10:39
Wat is taal? Waar kom taal vandaan? Hoe werk taal?
Die wetenskap wat hom met die aard en ontwikkeling van taal bemoei, met al die beginsels en fasette onderliggend aan taal, is die linguistiek.
Sonder taal sou omtrent geen menslike aktiwiteit kon plaasvind nie. Ons eenvoudigste denke, kennis van die geskiedenis, ons navorsing oor elke aspek van die wêreld en die heelal waarin ons ons bevind (liggaamlik, ekologies, geestelik), ons kulturele erfenis, saketransaksies, kommunikasie oor gesondheid, ons individualiteitsgevoel, die mens se gemeenskapsbewussyn, noem maar op. Dit alles berus op taal.
Vir elke vorm van kennis is kennis van taal die alomteenwoordige grondslag.
Die eerste internasionale kongres van taalkundiges is in 1928 in Den Haag gehou. Dit was die eerste keer in die geskiedenis dat die taalkunde as 'n outonome studiegebied aangebied is. Tydens dié nooienskongres is 'n permanente internasionale komitee van taalkundiges (die Comité International Permanent des Linguistes, CIPL) in die lewe geroep. Sedert 1945 word die CIPL deur Unesco beskerm, die Opvoedkundige, Wetenskaplike en Kulturele Organisasie van die Verenigde Nasies.
As hutsmerk magtiger as die swaard is
Vrydag 06 Julie 2018 07:25
Wat kan iemand vir jou sê wat só erg is dat jy daardie persoon iewers wil gaan aangee?
Dis die lakmoestoets wat my vriendin Suléne voorstel toe ek en sy vandeesweek sit en praat oor my vrees om binnekort weer te begin klas gee. Waarom? Want ek is bang vir milleniërs …
Ek is bang om op my PowerPoints voorbeeldwoorde uit Maleis of Nederlands in skuinsdruk te plaas, want dalk word ek aangekla van profilering van die Ander. (Dis nie verregaande nie. Die jong Filippynse skrywer Isabel Yap het onlangs eiehandig besef dat sy besig is met be-ander-ing ("othering") as sy in haar Engelse fiksie die anderstalige woorde in skuinsdruk plaas. #ItalicsMustFall)